##### ROMÂNIA (nu produce efecte juridice)\*

###### JUDEŢUL MUREŞ Iniţiator,

**MUNICIPIUL TÂRGU MUREŞ PRIMAR,**

**Direcţia activităţi social–culturale, patrimoniale şi comerciale SOÓS ZOLTÁN**

**Nr. 45209 din 15.06.2022**

**REFERAT DE APROBARE**

**privind aprobarea regulamentului de organizare şi funcţionare a târgurilor ocazionale**

**organizate de asociaţii, fundaţii, organizaţii nonguvernamentale şi alte entităţi juridice**

**private pe raza administrativ-teritorială a Municipiului Târgu Mureş**

Comerţul în unele zone publice, altele decât pieţele organizate, privit ca o activitate de comercializare a produselor în cadrul unui eveniment organizat cu ocazia sărbătorilor consacrate - de tipul târg - reprezintă o alternativă agreată în special de către producători, artizani şi meşteşugari, pentru că asigură o desfacere facilă a produselor agricole, agroalimentare și nealimentare locale și/sau tradiționale produse în fermele/gospodăriile/atelierele proprii.

Scopul organizării târgurilor ocazionale este valorificarea și desfacerea produselor amintite, la preț de producător și stimularea producătorilor, artizanilor și meșteșugarilor din zona Târgumureșului în comercializarea directă a acestora către consumatori.

Obiectivul organizării târgurilor ocazionale este promovarea produselor tradiționale autentice, locale, în vederea dezvoltării micilor producători locali și a activităților acestora, precum și oferirea către târgumureșeni a unei alternative la pieţele agroalimentare existente și la produsele comercializate de lanțurile de magazine de tip supermarket.

Prin prezentul regulament se stabilesc următoarele:

* normele obligatorii ce trebuie respectate de către utilizatorii târgului ocazional pe toată durata desfășurării faptelor de comerț, condițiile de protecție optimă a consumatorilor, de asigurare a concurenței loiale între participanții expozanți, de protejare a vieții, sănătății, securității și intereselor economice ale consumatorilor;
* organizatorii târgului: asociaţii, fundaţii, organizaţii nonguvernamentale şi alte entităţi juridice private;
* criteriile de selecţie a organizatorilor parteneri;
* locaţiile în care se desfăşoară târgurile ocazionale;
* tipologia târgurilor ocazionale şi categoriile de produse comercializate în cadrul acestora;
* responsabilităţile utilizatorilor şi ale organizatorilor;
* tipul de mobilier urban agreat pentru standurile expoziţionale;
* avizul de funcţionare a târgului în corelaţie cu legislaţia specifică incidentă organizării şi funcţionării târgurilor ocazionale.

În conformitate cu prevederile **O.G. nr.99/2000 privind comercializarea produselor şi serviciilor de piaţă,** republicată, ale **H.G. nr.348/2004 privind exercitarea comerţului cu produse şi servicii de piaţă în unele zone publice**, ale **Ordinului ministrului agriculturii şi dezvoltării rurale, al ministrului sănătăţii şi al preşedintelui Autorităţii Naţionale pentru Protecţia Consumatorilor nr.724/1082/360/2013, privind atestarea produselor tradiţionale,**

\* Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de **art. 129, art. 139** din **O.U.G. nr. 57/2019 privind Codul Administrativ.**

Şi ţinând seama de legislaţia specifică din domeniul sanitar, sanitar veterinar şi siguranţa alimentelor, protecţiei consumatorului şi a mediului, incidentă organizării şi funcţionării târgurilor ocazionale,

Pentru aceste motive, propunem:

Aprobarea „Regulamentului de organizare şi funcţionare a târgurilor ocazionale organizate de asociaţii, fundaţii, organizaţii nonguvernamentale şi alte entităţi juridice private pe raza administrativ-teritorială a Municipiului Târgu Mureş”.

**Aviz favorabil al**

**Direcţiei activităţi social-culturale, patrimoniale şi comerciale,**

**Director executiv adjunct,**

**Hetrea-Stan Alina**

**Aviz favorabil al:**

**Serviciului Public Administraţia Domeniului Public,**

**Direcţiei Arhitect Şef,**

**Direcţiei Juridice, Contencios Administrativ**

**şi Administraţie Publică Locală,**